315 
tiea Ehrb., mindre hyppigt en Mastigocerca sp. — Echinoderes sp. 
er funden en enkelt Gang; den er sikkert almindelig, men vanskelig 
at finde, da den lever i Dyndet. 
Fladorme kender jeg ikke tilstrækkeligt, til at jeg tør med- 
dele noget nærmere om deres Optræden i Limfjorden; kun skal jeg 
omtale, at jeg har fundet en Cercaria sp. med kløftet Hale. Dens 
Livsforhold har jeg ikke kunnet udrede, dog synes den at staa i 
Forhold til Nucula nitida. En Microstomide optraadte i Juni 
1895 i hetydeligt Antal i Planktonet i Sallingsund; i 1896 var 
der kun meget faa af den. 
Af Echinodermer er Cribrella sanguinolenta Miill., Ophio- 
glypha albida Forb., Echinus esculentus L. og Echinocardium 
cordatum Pnt. komne til siden 1884"). Mærkeligt ér det, at 
Oplmoglypha albida har ladet vente saa længe paa sig. I 1895 
og 96 undersøgte jeg Masser af Ophiurer fra forskellige Steder i 
Limfjorden (dog ikke fra Nissum-Bredning) men fandt kun Opå. 
texturata Lmk. Heller ikke Dr. Petersen iagttog Oph. albida 
paa sine talrige Fisketure. Først i Oktober 1896 fandt jeg den i 
Nissum-Bredning i temmelig stor Mængde. At dømme efter Oph. 
texturata's Væxt, som skal omtales i det følgende, maa de Exem- 
plarer, der fandtes, være to Aar gamle; de maa altsaa være ind- 
vandrede i 1894. At der ogsaa kan være kommet nogle før den 
Tid, skal jeg ikke benægte, men mange Aar kan den næppe have 
været der; i saa Fald vilde den uden Tvivl nu have været udbredt 
. over hele den vestlige Del af Fjorden. Det vilde nu være inter- 
essant at se, hvor hurtigt det gaar med Indvandringen til de indre 
Bredninger af Fjorden. I Sommeren 1895 fandt jeg Larverne (den 
velkendte ,,Pluteus paradoxus") i Oddesund og Sallingsund, saa 
der findes maaske allerede nu enkelte Exemplarer af den helt oppe 
i Livø-Bredning. Echinus esculentus er kun funden i Nissum- 
Bredning af Collin. Echinoeardium cordatum er almindelig i 
1) Echinus esculentus har dog formodentlig været der før 1884, se 
Collin p. 23. 
